პარაგვაი

პარაგვაი — ქიანა ობჟათე ამერიკას. ჯოხოდვალა ოფიციალური: პარაგვაიშ რესპუბლიკა. ოდაბადური: Paraguai; Paraguay; Republica del Paraguay. გეოგრაფია იდვალუაფუ ობჟათე ამერიკაშ ცენტრალურ ნორთის, ვა აპალუ ზუღაშა გჷშაულარი. პარაგვაიშ ოორუე–ბჟაეიოლშე დო ბჟაეიოლშე ომძღჷ ბრაზილია, ბჟადალ–ბჟაეიოლშე, ობჟათეშე დო ობჟათე–ბჟადალშე არგენტინა,ოორუე–ობჟათეშე ბოლივია. ქიანაშ ედომუშამი ფართობი რე 406,8 ვითოში კმ². წყარმალუ პარაგვაი ქიანას რთჷნს ჟირი ვაართმანგ ნორთო. ბჟადალუშე იდვალუაფუ უდაბნოშ ლანდშაფტეფამი ჩაკოშ ოლქი, ნამუსჷთ უკებუ ქიანაშ ფართობიშ მეხოლაფირო 60 %. ბჟაეიოლ ნორთის, სოდგათ აკოკათინელი რე მახორობაშ ჯინჯიერი ნორთი, იდვალუაფუ ნოყიერი რზენი დო სუბტროპიკული ტყა. სახენწჷფო სახენწჷფო სისტემა: რესპუბლიკა. სახენწჷფოშ მადუდე: პრეზიდენტი ნიკანორ დუარტე ფრუტოსი. კანონიშდუმადვალუ ორგანო: ჟირპალატამი პარლამენტი (45+80 მაკათური). ადმინისტრაციული რთუალა: 17 დეპარტამენტი (departamento) დო ფედერალური ოლქი (distrito federal). დემოგრაფია მახორობა - 6,191,368 (2005), თინეფ შქას 89,2% პარაგვაელეფი, 3,3% ბრაზილიარეფი. სახენწჷფო ნინა: ესპანური. შხვა ნინეფი - გუარანი 45%, ესპანური 6%, ბილინგვა (გუარანი-ესპანური) 49%. რელიგია: კათოლიციზმი. ნოღეფი: ასუნსიონი (ნანანოღა, 525 ვითოში), სიუდად დელ-ესტე (240), სან ლორენსო (210). ეკონომიკა რესურსეფი: ჰიდროენერგია, ოკიდალი ჯა-ტყა, რკინაშ მადანი, მანგანუმი, კირქუა. ექსპორტი: ბამბე, სოია, ჩანარული ზეთეფი, ხორცი. ნაციონალური პროდუქტი ართ შურშა: 1.170 $. ვალუტა: გუარანი (PYG). ისტორია 1811 წანას ზოხორინალა ქიმიღჷ ესპანეთშე. 1865-70 არგენტინაწკჷმა, ბრაზილიაწკჷმა დო ურუგვაიწკჷმა ლჷმაშით ტერიტორიაშ დიდი ნორთიქ მედინჷ. ტერიტორიაშ ნორთი დირთინუ ბოლივიაწკჷმა ლჷმას (1932-35). 1940 წანაშე პოლიტიკური ვასტაბილურალაშ გეშა ფშხირას ითირანდჷ პრეზიდენტეფს. მაართა მიარეპარტიულ ეშაგორუეფქ 1993 წანას მინწყუ. რესურსეფი ინტერნეტის Chief of State and Cabinet Members Archived 2010-05-28 ვებ-ხასჷლას Wayback Machine. Paraguay Photos Archived 2012-01-12 ვებ-ხასჷლას Wayback Machine. Paraguay from the Encyclopaedia Britannica Paraguay Archived 2008-06-07 ვებ-ხასჷლას Wayback Machine. at UCB Libraries GovPubs Paraguay Convention & Visitor's Bureau[ღურელ რსხილი] Paraguay.com: Tradition, Culture, Maps, Tourism